Hljóðbókin er um sex klukkustundur í hlustun . Rétt fyrir jól lenda tvær ungar konur og vinur þeirra í tveimur flugslysum á Íslandi – sama daginn ! Ellefu manns , í lítilli Cessna-flugvél og stórri björgunarþyrlu , horfast í augu við dauðann í myrkri og snjóbyl uppi á Mosfellsheiði . Þegar björgunarsveitarmenn koma að þyrlunni , sem hefur brotlent illa , heyrast þaðan skerandi neyðar - og sársaukaóp . Ofboðsleg eldsneytisgufa og neistaflug mætir þeim – það er að kvikna í flakinu – það er eins og tifandi tímasprengja ! Guð minn góður , er þyrlan að springa ? Hörfum við eða tökum við áhættuna og reynum að bjarga fólkinu ? Flugslysin tvö urðu með fjögurra klukkustunda millibili árið 1979 . Meðal þeirra sem gengu í björgunarstörf var Ragnar Axelsson ljósmyndari , sem einnig lenti í lífshættu í flugferð þegar hann var að störfum sjö árum síðar . Læknir taldi alla látna í þyrluflakinu . Flugfarþegi hélt að hann væri dáinn . Nítján ára piltur var heiðraður fyrir framúrskarandi björgunarstörf . Eitt sögulegasta slys síðustu aldar .